Gangsterock Kasi Sengat

Gangsterock Kasi Sengat merupakan sebuah filem aksi komedi muzikal Malaysia 2015 arahan sulung pelakon Soffi Jikan yang turut berkhidmat sebagai penerbit eksekutif dan penulis skrip. Filem ini ditayangkan pada 17 Julai 2015.

Sinopsis
Shake (Soffi Jikan), seorang pemuzik rock yang ingin menyatukan semua Rockers di Kuala Lumpur untuk mengatasi cabaran daripada gangster yang menggunakan cetak rompak dan kekerasan untuk menghapuskan tentangan daripada rockers. Shake mencuba nasib menjadi bintang Rock di KL. Dia bertemu dengan Bromo (Saiful Apek) yang mahu membantunya. Namun Gangster di KL yang menguasai ekonomi menggunakan cetak rompak dan kekerasan untuk menghapuskan saki baki penentangan di kalangan Rockers. Hanya dengan semangat Rockers sejati, bersatu menentang kezaliman, menjadi jalan keluar. Mampukah Rockers bersatu?

Pelakon
 Soffi Jikan sebagai Shake
 Saiful Apek sebagai Bromo
 Izara Aishah sebagai Maya
 Shafie Naswip sebagai Ringgo
 Sharifah Amani sebagai Nian
 Khir Rahman sebagai Khidir
 Aqasha sebagai Rude
 Harun Salim Bachik sebagai Zuan 
 Fauziah Nawi sebagai Mak Shake
 Mr. Os sebagai Pemandu Teksi
 Wan Hanafi Su sebagai Ayah Rude
 Ellie Suriati sebagai Mak Shake (muda)
 Namron sebagai Dino
 Benjy sebagai Rahim
 Kamarool Haji Yusoff sebagai Taukey Konsert
 Amyza Aznan
 Ruzzlan Abdullah Shah

Penampilan khas
 Mon Ryanti
 Chef Wan
 Zaiton Sameon
 Ito Blues Gangs

Penerbitan
Gangsterock Kasi Sengat diarahkan oleh Soffi Jikan di dalam kerjaya sulungnya sebagai pengarah. Beliau turut berkhidmat sebagai penerbit eksekutif bersama Serina Redzuawan dan penulis lakon layar. Yusof Kelana bertindak sebagai penerbit.

Keluaran dan sambutan
Gangsterock Kasi Sengat dikeluarkan pada 17 Julai 2015, bersempena dengan sambutan Hari Raya Aidilfitri.

Rujukan

Pautan luar
 

Filem 2015
Filem Malaysia tahun 2015
Filem aksi Malaysia
Filem komedi Malaysia
Filem muzikal Malaysia
Filem arahan Soffi Jikan